MAAI by KTC ร่วมกับ อินฟินิธัส บาย กรุงไทย เดินหน้าขยายช่องทางการแลกรับคะแนน
MAAI by KTC ร่วมกับ อินฟินิธัส บาย กรุงไทย เดินหน้าขยายช่องทางการแลกรับคะแนน MAAI ผ่านร้านค้าถุงเงิน สร้างประสบการณ์ให้สมาชิก สแกนง่าย แลกได้ไม่จำกัด
23 พ.ค. 2565

นางประณยา นิถานานนท์ ผู้ช่วยประธานเจ้าหน้าที่บริหาร – การตลาดบัตรเครดิต "เคทีซี" หรือ บริษัท บัตรกรุงไทย จำกัด (มหาชน) กล่าวว่า “กลยุทธ์การตลาดของเคทีซีในปีนี้ มุ่งเน้นการสร้าง “MAAI by KTC” ลอยัลตี้ แพลตฟอร์มใหม่ให้แข็งแกร่งและมีประสิทธิภาพมากยิ่งขึ้น ด้วยวัตถุประสงค์เพื่อช่วยสนับสนุนพันธมิตรธุรกิจในการทำ CRM (Customer Relationship Management) โดยมุ่งเน้นการสร้าง Eco System ที่สมบูรณ์แบบ อาทิ การเชื่อมต่อระบบการแลกคะแนนสะสมระหว่างคะแนน MAAI และคะแนนของพันธมิตร เพื่อเพิ่มมูลค่าและอิสระในการแลกคะแนน รวมถึงการเพิ่มจำนวนและความหลากหลายของร้านค้าเพื่อให้สมาชิกได้มีโอกาสแลกรับสิทธิประโยชน์ที่ตอบโจทย์ไลฟ์สไตล์ได้มากที่สุด”“สำหรับความร่วมมือกับแอปพลิเคชั่น “ถุงเงิน” ในครั้งนี้ ถือเป็นการเพิ่มช่องทางการแลกรับคะแนน MAAI ให้มีความสมบูรณ์มากยิ่งขึ้น เนื่องจาก MAAI by KTC ได้พัฒนาฟีเจอร์ QR Code เพื่อรองรับขั้นตอนการแลกคะแนนกับร้านค้าของแอปฯ ถุงเงินกว่า 20,000 แห่งทั่วกรุงเทพฯ ซึ่งเป็นร้านค้ารายย่อยที่ส่วนใหญ่จะไม่มีระบบการชำระเงินผ่านบัตรเครดิตหรือติดตั้งเครื่อง EDC เป็นการสร้างประสบการณ์ให้สมาชิกคุ้นชินกับการใช้คะแนน MAAI ในการแลกซื้อสินค้าในชีวิตประจำวัน อาทิ เครื่องดื่ม หรืออาหาร ซึ่งสมาชิกสามารถเลือกไปทดลองใช้ได้กับร้านค้าที่มีป้ายสัญลักษณ์ MAAI โดยใช้คะแนนแลกได้ไม่จำกัด ด้วยอัตราคะแนน MAAI 10 คะแนน เท่ากับ 1 บาท”นางสาวสุพร สุนทรโรหิต Chief Business Innovation Officer บริษัท อินฟินิธัส บาย กรุงไทย จำกัด ผู้พัฒนาแอปพลิเคชัน “เป๋าตัง” และ “ถุงเงิน” เปิดเผยว่า “ความร่วมมือในครั้งนี้เป็นส่วนหนึ่งของโครงการพอยท์เพย์ ซึ่งธนาคารกรุงไทยเปิดกว้างจับมือกับพันธมิตรทุกกลุ่ม เพื่อสนับสนุนธุรกิจร้านค้ารายย่อยให้แข็งแกร่งขึ้นอย่างต่อเนื่อง ด้วยการเปิดให้นำคะแนนสะสมมาใช้จ่ายในร้านค้าถุงเงิน ซึ่งการจับมือกับเคทีซีเปิดใช้คะแนนสะสมของแอปฯ MAAI by KTC ชำระค่าสินค้าและบริการที่ร้านค้าถุงเงิน นอกจากช่วยเพิ่มโอกาสในการขายสินค้าให้กับร้านค้าถุงเงินแล้ว ยังเป็นการมอบสิทธิประโยชน์ และเพิ่มความหลากหลายในการใช้คะแนนสะสมของสมาชิก MAAI ด้วย โดยระยะแรกจะนำร่องกับร้านค้าถุงเงินที่เป็นร้านค้าอาหารและเครื่องดื่มรวม 20,000 แห่งทั่วกรุงเทพฯ”“โครงการพอยท์เพย์เป็นปรากฏการณ์ครั้งสำคัญขององค์กรชั้นนำระดับประเทศ ที่มีเป้าหมายเดียวกันคือ กระตุ้นการใช้จ่าย สนับสนุนกิจการร้านค้ารายย่อย เพื่อฟื้นฟูเศรษฐกิจของประเทศให้เติบโตได้อย่างต่อเนื่อง พร้อมมุ่งมั่นนำเทคโนโลยีและนวัตกรรม มาพัฒนาผลิตภัณฑ์และบริการทางการเงิน เพื่อตอบโจทย์ผู้ใช้งานทุกกลุ่ม และสร้างสรรค์บริการให้ลูกค้าและประชาชนได้รับสิทธิประโยชน์สูงสุด”?ทั้งนี้ บริษัท อินฟินิธัส บาย กรุงไทย จำกัด เป็นเรือเร็วของธนาคารกรุงไทย ในการพัฒนาเทคโนโลยีและนวัตกรรมทางการเงิน เพื่อตอบโจทย์ความต้องการและยกระดับคุณภาพชีวิตของลูกค้าคนไทยให้ดีขึ้นในทุกวัน ที่ผ่านมา ได้พัฒนาแอปฯ เป๋าตัง เป็น Thailand Digital Open Platform ทั้งในด้านการใช้จ่ายในโครงการภาครัฐ ผ่านบริการ G-Wallet ปฏิวัติการลงทุนผ่านบริการ วอลเล็ต สบม. สะสมบอนด์มั่งคั่ง บริการซื้อขายหุ้นกู้ บริการ Gold Wallet พร้อม บริการ Health Wallet ให้ผู้ใช้งานตรวจสอบสิทธิและใช้สิทธิด้านสุขภาพได้สะดวก ปัจจุบันมีผู้ใช้งานกว่า 34 ล้านคน นอกจากนี้ ยังพัฒนาแอปฯ ถุงเงิน สำหรับร้านค้า เพิ่มความสะดวกในการรับชำระสินค้า และการจัดการด้านการเงิน โดยปัจจุบันมีร้านค้าบนแอปฯ ถุงเงินกว่า 1.5 ล้านร้านค้าทั่วประเทศสำหรับ MAAI by KTC: “มาย” มาจากคำว่ามากมาย มากมายด้วยสิทธิประโยชน์ที่สมาชิกจะได้รับ เป็นการต่อยอดความแข็งแกร่งและเชี่ยวชาญของเคทีซี ในการทำระบบคะแนนสะสม MAAI เป็นการบริการในรูปแบบ B2B ในการทำลอยัลตี้ แพลตฟอร์มแบบพร้อมใช้ และครบวงจร ตอบโจทย์ในการสร้างความสัมพันธ์กับลูกค้าผ่าน CRM ในยุคดิจิทัล ให้บริการครอบคลุมเรื่องการบริหารจัดการสมาชิก การบริหารจัดการเรื่องระบบคะแนนสะสม ซึ่งเราให้บริการทั้งในกรณีที่ธุรกิจมีคะแนนสะสมของตนเอง (Native Point) หรือจะสามารถใช้ MAAI Point มาเป็นเครื่องมือในการทำ CRM ได้ รวมไปถึงการให้บริการการจัดการเรื่อง e-coupon เพื่อมอบสิทธิประโยชน์ให้กับสมาชิก โดยสมาชิกที่มี MAAI Application สามารถรวบรวมคะแนนจากเครือข่ายสมาชิกของ MAAI มาไว้ในที่เดียว เพื่อความสะดวกและเกิดประโยชน์สูงสุดในการใช้คะแนนมากขึ้น